**Kreft i spiserør og magesekk: Begrunnet mistanke - kriterier for henvisning til pakkeforløp**

Følgende alarmsymptomer fører hver for seg eller sammen til begrunnet mistanke om kreft i spiserør eller magesekk:

* Svelgebesvær/smerter med mer enn to ukers varighet
* Vedvarende brekninger uten annen forklaring
* Nyoppstått dyspepsi eller reflukssymptomer hos pasienter over 45 år
* Gastrointestinal blødning
* Nyoppstått oppfylling i abdomen

Ved mindre uttalte symptomer av samme karakter som nevnt ovenfor, men som ikke gir grunnlag for henvisning til Pakkeforløp for kreft i spiserør og magesekk, kan pasienten henvises til praktiserende spesialist for øvre endoskopi som ledd i filterfunksjon.

Ved begrunnet mistanke om kreft, enten basert på symptomer eller funn ved øvre endoskopi, henvises pasienten til Pakkeforløp for kreft i spiserør og magesekk.

Se ellers mer her:

[Kreft i spiserør og magesekk - Helsedirektoratet](https://www.helsedirektoratet.no/nasjonale-forlop/kreft-i-spiseror-og-magesekk)